title: Kommissionens afgørelse (EU) 2015/2463 af 18. december 2015 om forretningsordenen for det panel, der omhandles i artikel 108 i Europa-Parlamentets og Rådets forordning (EU, Euratom) nr. 966/2012

text:
               29.12.2015

               DA

               Den Europæiske Unions Tidende

               L 342/57

         KOMMISSIONENS AFGØRELSE (EU) 2015/2463
   af 18. december 2015
   om forretningsordenen for det panel, der omhandles i artikel 108 i Europa-Parlamentets og Rådets forordning (EU, Euratom) nr. 966/2012
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1),
   under henvisning til Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (2), særlig artikel 144, og
   ud fra følgende betragtninger:

               (1)

               I henhold til forordning (EU, Euratom) nr. 966/2012 oprettes der et panel til varetagelse af den centrale vurdering af de i artikel 106, stk. 1, omhandlede situationer og vedtagelse af passende henstillinger (i det følgende benævnt »panelet«).

               (2)

               I artikel 108, stk. 7, i forordning (EU, Euratom) nr. 966/2012 fastsættes det, hvordan panelet sammensættes, og det bestemmes, at panelet bistås af et fast sekretariat, som oprettes af Kommissionen.

               (3)

               Bestemmelserne for panelets tilrettelæggelse og sammensætning, proceduren for formandens udnævnelse og håndtering af interessekonflikter er fastsat i artikel 144 i den delegerede retsakt (EU) nr. 1268/2012. I artikel 144, stk. 5, fastsættes bestemmelserne om panelets forretningsorden, som vedtages af Kommissionen.

               (4)

               Der bør angives en procedure for udnævnelse og afskedigelse af formanden, og der bør fastsættes bestemmelser for, hvem der fungerer som stedfortræder, når formanden er fraværende eller forhindret i at varetage sit hverv.

               (5)

               Det er nødvendigt at fastlægge detaljerede regler om panelets sammensætning i enhver situation, især hvad angår udnævnelsen af de to faste medlemmer, deres stedfortrædere og de yderligere medlemmer, som repræsenterer den anvisningsberettigede.

               (6)

               Af hensyn til en velfungerende administration af panelet bør det nærmere specificeres, hvilke støttefunktioner sekretariatet skal varetage i forbindelse med dets arbejde.

               (7)

               Det bør angives nærmere, hvilken procedure der anvendes ved indbringelse af sager for panelet, især hvad angår minimumskravene til indholdet af den anvisningsberettigedes anmodning.

               (8)

               Af hensyn til de økonomiske aktører bør det præciseres, hvad der i praksis gøres for at sikre deres ret til at blive hørt.

               (9)

               Det bør præciseres, hvilke praktiske regler der gælder for det tætte samarbejde mellem panelet og Det Europæiske Kontor for Bekæmpelse af Svig (OLAF) set i lyset af de administrative regler for samarbejde og rettidig udveksling af oplysninger mellem Kommissionen og OLAF.

               (10)

               Det bør præciseres, hvilke regler der gælder for vedtagelse af panelets henstillinger.

               (11)

               Behandlingen af personoplysninger i panelet og dets sekretariat bør ske under overholdelse af Europa-Parlamentets og Rådets forordning (EF) nr. 45/2001 (3).

               (12)

               Europa-Parlamentets og Rådets forordning (EF) nr. 1049/2001 (4) bør gælde for henstillinger vedtaget af panelet —

         VEDTAGET DENNE AFGØRELSE:
   Artikel 1
   Sagsområde
   I denne afgørelse fastlægges forretningsordenen for det panel, der er omhandlet artikel 108 i forordning (EU, Euratom) nr. 966/2012 (i det følgende benævnt »panelet«).
   Artikel 2
   Udnævnelse og afskedigelse af formanden
   1.   Kommissionen udnævner panelets formand i overensstemmelse med artikel 144 i den delegerede retsakt (EU) nr. 1268/2012.
   2.   Hvis formanden ikke længere opfylder kravene for at kunne varetage sit hverv, kan han/hun afskediges af Kommissionen.
   Artikel 3
   Formandens stedfortræder
   1.   Formanden har en stedfortræder, som repræsenterer denne, når han/hun er fraværende eller ikke er i stand til at varetage sit hverv. Stedfortræderen udnævnes i overensstemmelse med artikel 144 i den delegerede retsakt (EU) nr. 1268/2012.
   2.   I tilfælde, hvor både formanden og dennes stedfortræder er fraværende eller ude af stand til at varetage deres hverv, varetages stedfortræderfunktionen af det faste medlem med den højeste anciennitet (5), jf. medlemmets udnævnelse i henhold til artikel 4. I så tilfælde repræsenteres det faste medlem, der optræder som stedfortræder for formanden, af sin stedfortræder, der er udnævnt i henhold til artikel 4.
   Artikel 4
   Udnævnelse af panelets medlemmer og deres stedfortrædere
   1.   Direktøren for den centrale finanstjeneste i Generaldirektoratet for Budget er et af de to faste medlemmer af panelet, jf. artikel 144, stk. 2, i den delegerede forordning (EU) nr. 1268/2012. Generaldirektøren for budget udpeger en stedfortræder blandt tjenestemænd i lønklasse AD11 eller derover.
   Generaldirektøren for budget udpeger det andet faste medlem og medlemmets stedfortræder ad personam blandt de tjenestemænd, der som minimum er indplaceret i henholdsvis lønklasse AD14 og AD11.
   2.   Det yderligere medlem, der i henhold til artikel 144, stk. 2, i den delegerede retsakt (EU) nr. 1268/2012 repræsenterer den anvisningsberettigede, hvorfra anmodningen stammer, udpeges i overensstemmelse med forretningsordenen og de interne administrative regler for den berørte institution eller det berørte agentur, kontor eller organ, jf. artikel 65, stk. 3, i forordning (EU, Euratom) nr. 966/2012.
   Artikel 5
   Udnævnelse af observatører og samarbejde med OLAF
   1.   Observatører deltager ikke i vedtagelsen af panelets henstillinger, jf. artikel 13.
   2.   Repræsentanter for følgende enheder har observatørstatus:

               a)

               Kommissionens juridiske tjeneste

               b)

               Det Europæiske Kontor for Bekæmpelse af Svig (OLAF) i tilfælde, hvor den anvisningsberettigedes anmodning bl.a. er baseret på oplysninger fremsendt af OLAF

               c)

               de anvisningsberettigede (eksklusive den anmodende anvisningsberettigede) fra Kommissionen, et europæisk kontor nedsat af Kommissionen, et forvaltningsorgan, en anden institution eller et andet europæisk kontor, organ eller agentur, som er berørt af den sag, der er forelagt panelet, og

               d)

               enhver anden enhed, som indbydes af formanden.

         3.   En repræsentant for Den Juridiske Tjeneste deltager i alle panelets møder. Den Juridiske Tjeneste underrettes om alle skriftlige procedurer, jf. artikel 10, og kan fremsætte mundtlige og/eller skriftlige kommentarer. Den gør dette, hvis formanden anmoder om det.
   4.   I de tilfælde, hvor OLAF har observatørstatus i henhold til stk. 2, litra b), arbejder OLAF tæt sammen med panelet i overensstemmelse med Europa-Parlamentets og Rådets forordning (EU, Euratom) nr. 883/2013 (6) under overholdelse af de proceduremæssige og grundlæggende rettigheder og beskyttelse af whistleblowers. I disse tilfælde kan OLAF's repræsentanter deltage i alle panelets møder og i samtlige mundtlige og skriftlige procedurer, jf. artikel 9 og 10, ved at bidrage med mundtlige og/eller skriftlige bemærkninger og gør dette, hvis de anmodes herom af formanden.
   I andre tilfælde kan OLAF blive anmodet om at fremlægge relevante oplysninger eller yde vejledning, hvis formanden finder det nyttigt af hensyn til beskyttelse af Unionens finansielle interesser.
   5.   Anvisningsberettigede med observatørstatus i henhold til stk. 2, litra c), deltager i alle panelets møder. De underrettes om alle skriftlige procedurer, jf. artikel 10, og kan fremsætte mundtlige og skriftlige kommentarer.
   6.   Andre observatører deltager i panelets møder, når de indbydes hertil af formanden, og de kan fremsætte mundtlige og skriftlige kommentarer på formandens anmodning.
   Artikel 6
   Forebyggelse og håndtering af interessekonflikter
   1.   I de tilfælde, hvor et bestemt punkt på dagsordenen vil medføre en interessekonflikt for et medlem eller en observatør, som deltager i panelets drøftelser, underretter han/hun formanden og sekretariatet herom med det samme og under alle omstændigheder inden drøftelsernes begyndelse.
   2.   I tilfælde af en konstateret interessekonflikt afholder medlemmet eller observatøren sig fra at deltage, diskutere punktet på dagsordenen og deltage i drøftelserne, opnåelsen af konsensus og afstemningen, alt efter omstændighederne.
   3.   I givet fald kræves det af medlemmer og observatører, at de underskriver en erklæring om, at der ikke er nogen interessekonflikt, inden panelets drøftelser begynder.
   4.   Hvis formanden kommer i interessekonflikt i forhold til et bestemt dagsordenpunkt, underretter han/hun sekretariatet herom og underlader at deltage. I disse tilfælde erstattes formanden af stedfortræderen.
   5.   Stykke 1, 2 og 3 anvendes uændret for stedfortræderen for formanden, stedfortræderne for medlemmerne og medlemmerne af panelets sekretariat.
   Artikel 7
   Fast sekretariat
   1.   Panelets sekretariat oprettes af og knyttes administrativt til Generaldirektoratet for Budget.
   2.   Sekretariatets opgaver er som fastlagt i artikel 144 i den delegerede retsakt (EU) nr. 1268/2012. Sekretariatet skal navnlig:

               a)

               kontrollere, at anmodninger om henvisning af sager til panelet er fuldstændige, inden de fremsendes til formanden og medlemmerne

               b)

               identificere eventuelle andre anvisningsberettigede, som er berørt af sagen, og som eventuelt kan foreslås som observatører

               c)

               identificere de tilfælde, hvor OLAF bør anmodes om at fremlægge relevante oplysninger eller yde vejledning som fastsat i artikel 5, stk. 4, andet afsnit

               d)

               opstille dagsordenen for panelets møder under formandens ansvar og sende den til dets medlemmer og observatører

               e)

               være til stede under panelets drøftelser og tage referat af alle møder

               f)

               underrette de berørte økonomiske aktører og øvrige berørte anvisningsberettigede i overensstemmelse med artikel 108, stk. 8, i forordning (EU, Euratom) nr. 966/2012

               g)

               underrette den anvisningsberettigede, som har fremsat anmodningen, om den af panelet vedtagne henstilling

               h)

               tage stilling til anmodninger om adgang til panelets dokumenter, især dets henstillinger, i overensstemmelse med forordning (EF) nr. 1049/2001.

         Artikel 8
   Henvisning af sager til panelet
   1.   Panelet indkaldes efter anmodning fra en anvisningsberettiget i Kommissionen, en af de øvrige institutioner, et af Kommissionen nedsat europæisk kontor, et forvaltningsorgan eller et andet europæisk kontor, organ eller agentur.
   2.   Anmodningen sendes elektronisk til sekretariatet til Panel-secretariat-BUDG@ec.europa.eu i krypteret form i overensstemmelse med de i Kommissionen gældende krypteringsregler.
   3.   Hvis den anvisningsberettigede bliver opmærksom på oplysninger, jf. artikel 106, stk. 2, og artikel 108, stk. 3, i forordning (EU, Euratom) nr. 966/2012, henviser han/hun sagen til panelet senest to måneder efter, at han/hun har fået kendskab til disse oplysninger, dog ikke i behørigt begrundede tilfælde.
   4.   Når den anvisningsberettigede henviser en sag til panelet, skal anmodningen herom indeholde de oplysninger, der kræves i artikel 108, stk. 8, litra a), i forordning (EU, Euratom) nr. 966/2012. Den anvisningsberettigede medsender desuden alle relevante oplysninger, bl.a. OLAF-rapporter i de tilfælde, hvor oplysningerne er indsendt af OLAF i henhold til artikel 7, stk. 6, og artikel 11 i forordning (EU, Euratom) nr. 883/2013.
   5.   Den frist, der omtales i artikel 108, stk. 8, litra f), i forordning (EU, Euratom) nr. 966/2012, begynder først at løbe, når der er indsendt en anmodning vedlagt de i stk. 4 nævnte oplysninger.
   6.   Anmodningen må ikke være på mere end ti sider, eksklusive bilag, hvilket dog ikke gælder i sager med særligt indviklede juridiske og faktuelle aspekter.
   Artikel 9
   Indkaldelse af møde
   Panelets formand indkalder til møde med henblik på:

               a)

               at foretage en foreløbig juridisk vurdering som fastsat i artikel 108, stk. 8, litra b), i forordning (EU, Euratom) nr. 966/2012

               b)

               at vedtage en henstilling som fastsat i artikel 108, stk. 9, i samme forordning.

         Artikel 10
   Skriftlig procedure
   1.   På initiativ af formanden eller efter anmodning fra et medlem af panelet kan den foreløbige juridiske vurdering foretages og henstillingen vedtages ved skriftlig procedure. Panelets medlemmer og/eller panelets formand kan gøre indsigelse mod anvendelsen af den skriftlige procedure. I så fald indkalder formanden til et møde inden for en rimelig frist.
   2.   Formanden fastsætter fristen for den skriftlige procedure afhængig af, hvor hastende sagen er, og under behørig hensyntagen til de tidsfrister, der er omhandlet i artikel 12.
   Artikel 11
   Retten til at fremsætte skriftlige bemærkninger
   1.   Panelet sikrer den berørte økonomiske aktørs ret til at fremsætte bemærkninger i overensstemmelse med artikel 108, stk. 8, i forordning (EU, Euratom) nr. 966/2012.
   2.   Offentliggørelse af oplysninger, der stammer fra, eller som vedrører undersøgelser gennemført eller koordineret af OLAF, kræver OLAF's godkendelse heraf i forbindelse med den mundtlige og skriftlige procedure, der omtales i artikel 5, stk. 4.
   3.   Hvis anmodningen fra den anvisningsberettigede er baseret på oplysninger fra OLAF, skal panelet for at undgå, at der opstår fare for fortroligheden af de undersøgelser, som gennemføres eller koordineres af OLAF, og for de nationale undersøgelser eller retssager, som OLAF måtte være bekendt med, høre OLAF, inden den økonomiske aktør underrettes, jf. artikel 108, stk. 8, i forordning (EU, Euratom) nr. 966/2012.
   4.   Den økonomiske aktør fremsætter bemærkninger til sekretariatet skriftligt og ad elektronisk vej ved at sende en e-mail til Panel-secretariat-BUDG@ec.europa.eu i form af en almindelig elektronisk fil oprettet ved hjælp af tekstbehandlingssoftware.
   5.   Skriftlige bemærkninger må i princippet ikke udgøre mere end ti sider, eksklusive bilag, hvilket dog ikke gælder i sager med særligt indviklede juridiske og faktuelle aspekter.
   Artikel 12
   Gældende tidsfrister
   1.   De tidsfrister, der gælder for panelets vedtagelse af en henstilling, er de frister, der er fastsat i artikel 108, stk. 8, litra f), i forordning (EU, Euratom) nr. 966/2012.
   2.   Når det er nødvendigt at oversætte den økonomiske aktørs bemærkninger, kan fristen for panelets vedtagelse af en henstilling dog undtagelsesvist og i behørigt begrundede sager forlænges.
   Artikel 13
   Vedtagelse af en henstilling
   Panelet bestræber sig på at opnå konsensus.
   Hvis der ikke er opnået konsensus, foretages der afstemning, hvor:

               a)

               formanden har én stemme

               b)

               de to faste medlemmer tilsammen har én stemme, og

               c)

               det yderligere medlem, der repræsenterer den anmodende anvisningsberettigede, har én stemme.

         Panelets holdning vedtages med absolut flertal.
   Artikel 14
   Meddelelse af en henstilling
   1.   Panelet giver straks den anvisningsberettigede, som har fremsat anmodningen, meddelelse om henstillingen.
   2.   Panelet giver samtidig meddelelse om henstillingen til eventuelle observatører og til OLAF, hvis sagen er baseret på oplysninger fra OLAF.
   Artikel 15
   Drøftelsernes fortrolighed
   Panelets drøftelser er og skal forblive fortrolige.
   Artikel 16
   Beskyttelse af personoplysninger
   Behandling af personoplysninger i panelet og dets sekretariat sker i overensstemmelse med forordning (EF) nr. 45/2001.
   Artikel 17
   Overgangsbestemmelser
   Indtil der er udnævnt en formand og en stedfortræder for formanden, udføres hvervet som formand for panelet af det faste medlem med den højeste anciennitet.
   Artikel 18
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 18. december 2015.

            På Kommissionens vegne

         Jean-Claude JUNCKER

            Formand

      (1)  EUT L 298 af 26.10.2012, s. 1.

      (2)  EUT L 362 af 31.12.2012, s. 1.

      (3)  Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (EFT L 8 af 12.1.2001, s. 1).

      (4)  Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).

      (5)  Som anciennitetsregler anvendes Kommissionens regler.

      (6)  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (EUT L 248 af 18.9.2013, s. 1).


title: Europa-Parlamentets afgørelse (EU, Euratom) 2017/1744 af 27. april 2017 om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling (Fusion for Energy) for regnskabsåret 2015

text:
               29.9.2017

               DA

               Den Europæiske Unions Tidende

               L 252/361

         EUROPA-PARLAMENTETS AFGØRELSE (EU, Euratom) 2017/1744
   af 27. april 2017
   om decharge for gennemførelsen af budgettet for Det Europæiske Fællesforetagende for ITER og Fusionsenergiudvikling (Fusion for Energy) for regnskabsåret 2015
   EUROPA-PARLAMENTET,

               —

               der henviser til det endelige årsregnskab for Det Europæiske Fællesforetagende for ITER og Fusionsenergiudvikling for regnskabsåret 2015,

               —

               der henviser til Revisionsrettens beretning om årsregnskabet for Det Europæiske Fællesforetagende for ITER og Fusionsenergiudvikling for regnskabsåret 2015 med fællesforetagendets svar (1),

               —

               der henviser til Revisionsrettens erklæring (2) for regnskabsåret 2015 om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde,

               —

               der henviser til Rådets henstilling af 21. februar 2017 om meddelelse af decharge til fællesforetagendet for gennemførelsen af budgettet for regnskabsåret 2015 (05875/2017 — C8-0085/2017),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til artikel 106A i traktaten om oprettelse af Det Europæiske Atomenergifællesskab,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Rådets beslutning 2007/198/Euratom af 27. marts 2007 om oprettelse af et europæisk fællesforetagende for ITER og fusionsenergiudvikling og om tilståelse af fordele til det (4), særlig artikel 5, stk. 3,

               —

               der henviser til Kommissionens delegerede forordning (EU) nr. 1271/2013 af 30. september 2013 om rammefinansforordningen for de organer, der er omhandlet i artikel 208 i Europa-Parlamentets og Rådets forordning (EU, Euratom) nr. 966/2012 (5),

               —

               der henviser til forretningsordenens artikel 94 og bilag IV,

               —

               der henviser til betænkning fra Budgetkontroludvalget (A8-0108/2017),

               1.

               meddeler direktøren for Det Europæiske Fællesforetagende for ITER og Fusionsenergiudvikling decharge for gennemførelsen af fællesforetagendets budget for regnskabsåret 2015;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Fællesforetagende for ITER og Fusionsenergiudvikling, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Antonio TAJANI

            Formand

         Klaus WELLE

            Generalsekretær

      (1)  EUT C 473 af 16.12.2016, s. 33.

      (2)  EUT C 473 af 16.12.2016, s. 34.

      (3)  EFT L 298 af 26.10.2012, s. 1.

      (4)  EUT L 90 af 30.3.2007, s. 58.

      (5)  EUT L 328 af 7.12.2013, s. 42.


title: 2013/787/EU: Europa-Parlamentets og Rådets afgørelse af 11. december 2013 om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/011 DK/Vestas, Danmark)

text:
               21.12.2013

               DA

               Den Europæiske Unions Tidende

               L 349/95

         EUROPA-PARLAMENTETS OG RÅDETS AFGØRELSE
   af 11. december 2013
   om anvendelse af Den Europæiske Fond for Tilpasning til Globaliseringen i henhold til punkt 28 i den interinstitutionelle aftale af 17. maj 2006 mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning (ansøgning EGF/2012/011 DK/Vestas, Danmark)
   (2013/787/EU)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til den interinstitutionelle aftale mellem Europa-Parlamentet, Rådet og Kommissionen af 17. maj 2006 om budgetdisciplin og forsvarlig økonomisk forvaltning (1), særlig punkt 28,
   under henvisning til Europa-Parlamentets og Rådets forordning (EF) nr. 1927/2006 af 20. december 2006 om oprettelse af Den Europæiske Fond for Tilpasning til Globaliseringen (2), særlig artikel 12, stk. 3,
   under henvisning til forslag fra Europa-Kommissionen og
   ud fra følgende betragtninger:

               (1)

               Den Europæiske Fond for Tilpasning til Globaliseringen (EGF) blev oprettet med henblik på at yde supplerende støtte til arbejdstagere, der afskediges som følge af gennemgribende strukturelle ændringer i verdenshandelsmønstrene, som kan tilskrives globaliseringen, og hjælpe dem med at vende tilbage til arbejdsmarkedet.

               (2)

               Den interinstitutionelle aftale af 17. maj 2006 giver mulighed for at anvende EGF inden for et årligt loft på 500 mio. EUR.

               (3)

               Danmark indgav den 21. december 2012 en ansøgning om anvendelse af EGF i forbindelse med afskedigelser i Vestaskoncernen og supplerede den med yderligere oplysninger frem til den 16. juli 2013. Ansøgningen opfylder kravene til fastlæggelse af støttebeløbets størrelse, jf. artikel 10 i forordning (EF) nr. 1927/2006. Kommissionen foreslår derfor, at der ydes en støtte på 6 364 643 EUR.

               (4)

               EGF bør derfor mobiliseres for at yde et økonomisk bidrag til den ansøgning, som Danmark har indgivet —

         VEDTAGET DENNE AFGØRELSE:
   Artikel 1
   Inden for rammerne af Den Europæiske Unions almindelige budget for regnskabsåret 2013 stilles der et beløb til rådighed fra Den Europæiske Fond for Tilpasning til Globaliseringen på 6 364 643 EUR i forpligtelses- og betalingsbevillinger.
   Artikel 2
   Denne afgørelse offentliggøres i Den Europæiske Unions Tidende.

      Udfærdiget i Strasbourg, den 11. december 2013.

            På Europa-Parlamentets vegne

         M. SCHULZ

            Formand

            På Rådets vegne

         V. LEŠKEVIČIUS

            Formand

      (1)  EUT C 139 af 14.6.2006, s. 1.

      (2)  EUT L 406 af 30.12.2006, s. 1.


title: Rådets afgørelse (EU) 2016/367 af 4. marts 2016 om indgåelse af samarbejdsaftalen om satellitnavigation mellem Den Europæiske Union og dens medlemsstater og Kongeriget Norge

text:
               15.3.2016

               DA

               Den Europæiske Unions Tidende

               L 68/16

         RÅDETS AFGØRELSE (EU) 2016/367
   af 4. marts 2016
   om indgåelse af samarbejdsaftalen om satellitnavigation mellem Den Europæiske Union og dens medlemsstater og Kongeriget Norge
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 171 og 172 sammenholdt med artikel 218, stk. 6, litra a), og artikel 218, stk. 8, første afsnit,
   under henvisning til forslag fra Europa-Kommissionen,
   under henvisning til Europa-Parlamentets godkendelse (1), og
   ud fra følgende betragtninger:

               (1)

               Kommissionen har forhandlet samarbejdsaftalen om satellitnavigation mellem Den Europæiske Union og dens medlemsstater og Kongeriget Norge (2) (»aftalen«), som blev undertegnet den 22. september 2010.

               (2)

               Aftalen omfatter forhold, der falder under såvel Unionens som medlemsstaternes kompetence.

               (3)

               I henhold til artikel 12, stk. 4, i aftalen og afgørelsen om undertegnelse (3) anvendes aftalen midlertidigt af Unionen, for så vidt angår de dele, der falder ind under dennes kompetence, og af Kongeriget Norge, indtil afslutningen af procedurerne for dens indgåelse.

               (4)

               Aftalen, som også skal ratificeres af medlemsstaterne, bør godkendes på Unionens vegne for så vidt angår forhold, der falder ind under dennes kompetence —

         VEDTAGET DENNE AFGØRELSE:
   Artikel 1
   Samarbejdsaftalen om satellitnavigation mellem Den Europæiske Union og dens medlemsstater og Kongeriget Norge godkendes herved på Unionens vegne (4).
   Artikel 2
   Denne afgørelse træder i kraft på dagen for vedtagelsen.

      Udfærdiget i Bruxelles, den 4. marts 2016.

            På Rådets vegne

         S.A.M. DIJKSMA

            Formand

      (1)  EUT C 131 E af 8.5.2013, s. 155.

      (2)  EUT L 283 af 29.10.2010, s. 12.

      (3)  EUT L 283 af 29.10.2010, s. 11.

      (4)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.


Avis juridique important

|

31984D0255

84/255/EØF: Rådets afgørelse af 10. april 1984 om indgåelse af aftalen i form af brevveksling om ændring af det midlertidige arrangement i form af aftalte regler mellem Det europæiske økonomiske Fællesskab og republikken Finland vedrørende samhandelen med ost

EF-Tidende nr. L 126 af 12/05/1984 s. 0034

++++  RAADETS AFGOERELSE  af 10 . april 1984  om indgaaelse af aftalen i form af brevveksling om aendring af det midlertidige arrangement i form af aftaler regler mellem Det europaeiske oekonomiske Faellesskab og republikken Finland vedroerende samhandelen med ost   ( 84/255/EOEF )  RAADET FOR DE EUROPAEISKE FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab , saerlig artikel 113 ,  under henvisning til det midlertidige arrangement i form af aftalte regler mellem Det europaeiske oekonomiske Faellesskab og republikken Finland vedroerende samhandelen med ost ,  under henvisning til henstilling fra Kommissionen , og  ud fra foelgende betragtninger :  Det har vist sig hensigtsmaessigt at aendre visse bestemmelser i arrangementet i form af aftalte regler for bedre at tilpasse det til de faktiske behov paa markedet ;  Kommissionen har i saa henseende indledt raadslagninger med republikken Finland og er paa et gensidigt grundlag naaet frem til en tilfredsstillende aftale med dette land -  TRUFFET FOELGENDE AFGOERELSE :  Artikel 1  Aftalen i form af brevveksling om aendring af det midlertidige arrangement i form af aftalte regler mellem Det europaeiske oekonomiske Faellesskab og republikken Finland vedroerende samhandelen med ost , godkendes herved paa Faellesskabets vegne .  Teksten til aftalen er knyttet til denne afgoerelse .  Artikel 2  Formanden for Raadet bemyndiges til at udpege den person , der er befoejet til at undertegne aftalen med bindende virkning for Faellesskabet .  Udfaerdiget i Luxembourg , den 10 . april 1984 .  Paa Raadets vegne  C . CHEYSSON  Formand  AFTALE  i form af brevveksling om aendring af det midlertidige arrangement i form af aftale regler mellem Det europaeiske oekonomiske Faellesskab og republikken Finland vedroerende samhandelen med ost  Brev nr . 1  Bruxelles , den ...  Hr . ambassadoer ,  Jeg har den aere hermed at henvise til det midlertidige arrangement i form af aftalte regler mellem Det europaeiske oekonomiske Faellesskab og republikken Finland vedroerende samhandelen med ost , der undertegnet den 9 . december 1981 i Bruxelles , samt til den brevveksling , der blev undertegnet den 12 . oktober 1983 i Bruxelles .  I . Under de raadslagninger , der har fundet sted i henhold til del II , nr . 5 , i naevnte midlertidige arrangement , viste det sig hensigtsmaessigt at aendre visse bestemmelser i arrangementet for bedre at tilpasse det til de faktiske behov paa markedet . I denne forbindelse er det for visse kategorier af oste noedvendigt at aendre :   - de maengder , der er omhandlet i arrangementets del II , nr . 2 , litra a ) og b ) ,   - de toldsatser ved indfoersel i Finland , der er omhandlet i arrangementets del II , nr . 2 , litra b ) .  II . Ved faelles aftale foretages der foelgende aendringer i det midlertidige arrangement i form af aftale regler mellem Det europaeiske oekonomiske Faellesskab og republikken Finland vedroerende samhandelen med ost :  Del II , nr . 2 , affattes saaledes :   " 2 . Det europaeiske oekonomiske Faellesskab og republikken Finland indfoerer samtidig med de i stk . 1 naevnte suspensioner og for samme periode foelgende handelsordning :  I perioden fra den 1 . januar til den 31 . december 1984 kan de udvekslede maengder og importafgifterne med hensyn til de nedenfor anfoerte oste ikke overstige foelgende stoerrelser :  a ) Ved indfoersel til Faellesskabet  Oste henhoerende under pos . 04.04 i den faelless toldtarif , der har oprindelse i og er indfoert fra Finland , og som ledsages af et godkendt dokument :   * Maengder * Importafgifter *   - Finlandia , med fedtindhold i toerstoffet paa mindst 45 vaegtprocent , lagret i mindst 100 dage , i rektangulaere blokke , af nettovaegt 30 kg og derover , henhoerende under pos . 04.04 E I b ) 2 i den faelles toldtarif * 6 250 t , heraf dog hoejst 2 900 t Finlandia * 18,13 ECU/100 kg *   - Emmental , Gruyère , Sbrinz og Bergkaese , ikke revet eller i pulverform , med fedtindhold i toerstoffet paa mindst 45 vaegtprocent , lagret i mindst 3 maaneder , henhoerende under pos . 04.04 A i den faelles toldtarif : * 6 250 t , heraf dog hoejst 2 900 t Finlandia * 18,13 ECU/100 kg *   - i hele standardoste * 6 250 t , heraf dog hoejst 2 900 t Finlandia * 18,13 ECU/100 kg *   - i stykker , vakuumpakket eller pakket under anvendelse af inaktiv gas , med skorpe paa mindst én side , af nettovaegt 1 kg og derover , men under 5 kg * 1 600 t * 18,13 ECU/100 kg *   - Smelteost , ikke revet eller i pulverform , fremstillet udelukkende af ost af typerne Emmental , Gruyère og Appenzell , eventuelt tilsat groen alpeost , i detailsalgspakninger og med fedtindhold i toerstoffet paa 56 vaegtprocent og derunder , henhoerende under pos . 04.04 D i den faelles toldtarif * 550 t * 36,27 ECU/100 kg *   - Tilsit , lagret i mindst en maaned , henhoerende under pos . 04.04 E I b ) 2 i den faelles toldtarif * 100 t * 55 ECU/100 kg   - Andre oste * 0 t * - *  b ) Ved indfoersel til Finland  Oste henhoerende under pos . 04.04 i den finske toldtarif , der har oprindelse i og er indfoert fra Faellesskabet , og som ledsages af et godkendt kvalitets - og oprindelsesdokument :   * Importafgifter * Maengder *  04.04.150 Ost , ostemasse * 2/3 af afgiften * 1 000 t uden restriktioner med hensyn til ostetype og maengde *  04.04.200 Smelteost * 1/3 af afgiften * 1 000 t uden restriktioner med hensyn til ostetype og maengde *  04.04.300 Valleost * 2/3 af afgiften * 1 000 t uden restriktioner med hensyn til ostetype og maengde *  04.04.400 Ost med skimmeldannelse i ostemassen * 1/6 af afgiften * 1 000 t uden restriktioner med hensyn til ostetype og maengde *  04.04.901 Emmental * hele afgiften * 1 000 t uden restriktioner med hensyn til ostetype og maengde *  04.04.902 Edam * hele afgiften * 1 000 t uden restriktioner med hensyn til ostetype og maengde *  04.04.909 Andre oste * * 1 000 t uden restriktioner med hensyn til ostetype og maengde *   - " lagret hvidt skimmelost " ( 1 ) * 1/6 af afgiften * 1 000 t uden restriktioner med hensyn til ostetype og maengde *   - i andre tilfaelde * 1/3 af afgiften * 1 000 t uden restriktioner med hensyn til ostetype og maengde *  ( 1 ) Ved lagret hvidskimmelost forstaas ost , der er behandlet eller modnet med biologiske stoffer som f . eks . skimmel , gaer eller andre organismer , der foerer til dannelse af en synlig skorpe paa ostens overflade .  Fedtindholdet i toerstoffet er paa ikke under 50 vaegtprocent .  Vandinholdet i den fedtfri ostemasse er paa ikke under 65 vaegtprocent .  Af oste , der opfylder denne definition , kan naevnes foelgende :  Bibress  Brie  Camembert  Cambré  Carré de l'Est  Chaource  Coulommiers  Epoisse  Herve  Limbourg  Livarot  Maroilles  Muenster  Pont-l'Evêque  Reblochon  Saint-Marcellin  Taleggio  Eksempler paa oste , der saelges under varemaerke :  Boursault  Caprice des Dieux  Ducs ( Suprême des )  Explorateur . "  III . Alle de oevrige bestemmelser i arrangementet forbliver uaendret .  Jeg ville vaere Dem taknemmelig , saafremt de over for mig vil bekraefte , at De er indforstaaet med indholdet af denne skrivelse . "  Modtag , hr . ... , forsikringen om min mest udmaerkede hoejagtelse .  Paa vegne af Raadet for De europaeiske Faellesskaber  Brev nr . 2  Bruxelles , den ...  Hr . ...  Jeg har den aere hermed at bekraefte , at min regering er indfoerstaaet med indholdet af Deres skrivelse af dags dato med foelgende ordlyd :   " Jeg har den aere hermed at henvise til det midlertidige arrangement i form af aftalte regler mellem Det europaeiske oekonomiske Faellesskab og republikken Finland vedroerende samhandelen med ost , der blev undertegnet den 9 . december 1981 i Bruxelles , samt til den brevveksling , der blev undertegnet den 12 . oktober 1983 i Bruxelles .  I . Under de raadslagninger , der har fundet sted i henhold til del II , nr . 5 , i naevnte midlertidige arrangement , viste det sig hensigtsmaessigt at aendre visse bestemmelser i arrangementet for bedre at tilpasse det til de faktiske behov paa markedet . I denne forbindelse er det for visse kategorier af oste noedvendigt at aendre :   - de maengder , der er omhandlet i arrangementets del II , nr . 2 , litra a ) og b ) ,   - de toldsatser ved indfoersel i Finland , der er omhandlet i arrangementets del II , nr . 2 , litra b ) .  II . Ved faelles aftale foretages der foelgende aendringer i det midlertidige arrangement i form af aftalte regler mellem Det europaeiske oekonomiske Faellesskab og republikken Finland vedroerende samhandelen med ost :  Del II , nr . 2 , affattes saaledes :   " 2 . Det europaeiske oekonomiske Faellesskab og republikken Finland indfoerer samtidig med de i stk . 1 naevnte suspensioner og for samme periode foelgende handelsordning :  I perioden fra den 1 . januar til den 31 . december 1984 kan de udvekslede maengder og importafgifterne med hensyn til de nedenfor anfoerte oste ikke overstige foelgende stoerrelser :  a ) Ved indfoersel til Faellesskabet  Oste henhoerende under pos . 04.04 i den faelles toldtarif , der har oprindelse i og er indfoert fra Finland , og som ledsages af et godkendt dokument :   * Maengder * Importafgifter *   - Finlandia , med fedtindhold i toerstoffet paa mindst 45 vaegtprocent , lagret i mindst 100 dage , i rektangulaere blokke , af nettovaegt 30 kg og derover , henhoerende under pos . 04.04 E I b ) 2 i den faelles toldtarif * 6 250 t , heraf dog hoejst 2 900 t Finlandia * 18,13 ECU/100 kg *   - Emmental , Gruyère , Sbrinz og Bergkaese , ikke revet eller i pulverform , med fedtindhold i toerstoffet paa mindst 45 vaegtprocent , lagret i mindst 3 maaneder , henhoerende under pos . 04.04 A i den faelles toldtarif : * 6 250 t , heraf dog hoejst 2 900 t Finlandia * 18,13 ECU/100 kg *   - i hele standardoste * * *   - i stykker , vakuumpakket eller pakket under anvendelse af inaktiv gas , med skorpe paa mindst én side , af nettovaegt 1 kg og derover , men under 5 kg * 1 600 t * 18,13 ECU/100 kg *   - Smelteost , ikke revet eller i pulverform , fremstillet udelukkende af ost af typerne Emmental , Gruyère og Appenzell , eventuelt tilsat groen alpeost , i detailsalgspakninger og med fedtindhold i toerstoffet paa 56 vaegtprocent og derunder , henhoerende under pos . 04.04 D i den faelles toldtarif * 550 t * 36,27 ECU/100 kg *   - Tilsit , lagret i mindst en maaned , henhoerende under pos . 04.04 E I b ) 2 i den faelles toldtarif * 100 t * 55 ECU/100 kg *   - Andre oste * 0 t * - *  b ) Ved indfoersel til Finland  Oste henhoerende under pos . 04.04 i den finske toldtarif , der har oprindelse i og er indfoert fra Faellesskabet , og som ledsages af et godkendt kvalitets - og oprindelsesdokument :   * Importafgifter * Maengder *  04.04.150 Ost , ostemasse * 2/3 af afgiften * 1 000 t uden restriktioner med hensyn til ostetype og maengde *  04.04.200 Smelteost * 1/3 af afgiften * 1 000 t uden restriktioner med hensyn til ostetype og maengde *  04.04.300 Valleost * 2/3 af afgiften * 1 000 t uden restriktioner med hensyn til ostetype og maengde *  04.04.400 Ost med skimmeldannelse i ostemassen * 1/6 af afgiften * 1 000 t uden restriktioner med hensyn til ostetype og maengde *  04.04.901 Emmental * hele afgiften * 1 000 t uden restriktioner med hensyn til ostetype og maengde *  04.04.902 Edam * hele afgiften * 1 000 t uden restriktioner med hensyn til ostetype og maengde *  04.04.909 Andre oste * * 1 000 t uden restriktioner med hensyn til ostetype og maengde *   - " lagret hvidt skimmelost " ( 1 ) * 1/6 af afgiften * 1 000 t uden restriktioner med hensyn til ostetype og maengde *   - i andre tilfaelde * 1/3 af afgiften * 1 000 t uden restriktioner med hensyn til ostetype og maengde *  ( 1 ) Ved lagret hvidskimmelost forstaas ost , der er behandlet eller modnet med biologiske stoffer som f . eks . skimmel , gaer eller andre organismer , der foerer til dannelse af en synlig skorpe paa ostens overflade .  Fedtinholdet i toerstoffet er paa ikke under 50 vaegtprocent .  Vandindholdet i den fedtfri ostemasse er paa ikke under 65 vaegtprocent .  Af oste , der opfylder denne definition , kan naevnes foelgende :  Bibress  Brie  Camembert  Cambré  Carré de l'Est  Chaource  Coulommiers  Epoisse  Herve  Limbourg  Livarot  Maroilles  Muenster  Pont-l'Evêque  Reblochon  Saint-Marcellin  Taleggio  Eksempler paa oste , der saelges under varemaerke :  Boursault  Caprice des Dieux  Ducs ( Suprême les )  Explorateur .  III . Alle de oevrige bestemmelser i arrangementet forbliver uaendret .  Jeg ville vaere Dem taknemmelig , saafremt de over for mig vil bekraefte , at De er indforstaaet med indholdet af denne skrivelse . "  Modtag , hr . ... , forsikringen om min mest udmaerkede hoejagtelse .  For regeringen for republikken Finland


title: Rådets Afgørelse af 23. august 1974 om indgåelse af aftalen mellem Det europæiske økonomiske Fællesskab og republikken Indonesien om levering af blod hvede som fødevarehjælp

text:
Nr. L 266/ 14                          De Europæiske Fællesskabers Tidende                            2. 10 . 74
                                               RÅDETS AFGØRELSE
                                                  af 23 . august 1974
             om indgåelse af aftalen mellem Det europæiske økonomiske Fællesskab og republikken
                              Indonesien om levering af blød hvede som fødevarehjælp
                                                     (74/484/EØF)
             RÅDET FOR DE EUROPÆISKE FÆLLESSKABER HAR —
             under henvisning til traktaten om oprettelse af Det europæiske økonomiske Fællesskab,
             særlig artiklerne 113 , 114 Og 228 ,
             under henvisning til henstilling fra Kommissionen, og
             ud fra følgende betragtninger :
             Det europæiske økonomiske Fællesskab har indgået konventionen om fødevarehjælp
             af 1971 ;
             republikken Indonesien har ved brev af den 17. oktober 1973 fremsat en anmodning
             om fødevarehjælp ;
             i betragtning af forsyningssituationen i Indonesien med hensyn til korn bør der tildeles
             dette land 21 000 tons blød hvede, som gave inden for rammerne af Fællesskabets
             program for fødevarehjælp for 1973 / 1974 —
             VEDTAGET FØLGENDE AFGØRELSE :
                                                        Artikel 1
             På Fællesskabets vegne indgås aftalen mellem Det europæiske økonomiske Fællesskab
             og republikken Indonesien om levering af blød hvede som fødevarehjælp, hvis tekst er
             bilagt denne afgørelse.
                                                        Artikel 2
             Formanden for Rådet bemyndiges til at udpege de personer, som har fuldmagt til at
             underskrive aftalen, og til at overdrage dem de nødvendige beføjelser til at forpligte
             Fællesskabet.
             Udfærdiget i Bruxelles, den 23 . august 1974.
                                                                                På Rådets vegne
                                                                                B. DESTREMAU
                                                                                Formand